Rossinis musik er påvirket af den italienske stil, [[bel canto]]. Opera skulle være til for sangenes del, og at sangene udtrykte følelser, ofte gennem et sæt etablerede regler.<ref>[https://snl.no/Gioachino_Rossini «Gioachino Rossini»] - ''Store norske leksikon''</ref> Dette kunne for eksempel være, at koloratur indikerer sindelag, og kromatisk nedadgående stil betyder sorg.<ref>[https://snl.no/bel_canto «Bel canto»] - ''Store norske leksikon''</ref> Således var Rossinis opera et skridt væk fra Glucks anmodninger om, at handlingen skulle drives frem, og at unødvendig virtuositet skulle fjernes. På den anden side var Rossinis musik enklere og mindre dramatisk end Schuberts og Beethovens. Rossini skrev også ofte operaer uden recitativ, og dermed blev handlingen faktisk fremstillet i arier og duetter, mens operaerne var en uafbrudt melodisk oplevelse.
Musik